Nuusbrief 1: Mei 2008 : Danke
Nuusbrief 1: Mei 2008 : Danke!! Thank You!! DANKIE!!
Soms stop 'n mens nie lank genoeg nie… Soms is ons selfs bang om om te kyk. Maar dis nou tyd. Tyd vir diep asem haal en vir 'n oomblik omdraai en soos in 'n kunsgalery van een na die ander skildery van 'n BB-oomblik vasgevang in tyd te stap en myself te herinner: "onthou jy hierdie" en "haai, kyk daar!".
En dan besef ek dat ek tog vir myself die storie ook op skrif moet sit – dié is nie sommer so 'n kortverhaal nie; hierdie is 'n hele boek…. (maar dis anderdag se storie).
o MD Greyling se nuwe CD: "Binne My" is op die rakke!! Gaan koop dit gerus! Dis 'n heerlike luisterbare cd met 'n hele klompie nuwe oorspronklike liedjies daarop wat baie beslis op jou sal groei. My gunsteling snit? : Vanselfsprekend seker Nr 7 – "Binne My" – my eie 'brainchild' – 'n song wat my baie na aan die hart lê – en as jy na die lirieke luister en vir BB ken, sal jy verstaan hoekom dié dinge saakmaak.
o Mei is 'n stil maand met betrekking tot optredes, alhoewel ek nogal baie besig is met nuwe songs en opnames. Ek sal die volgende 3 maande volstoom daaraan werk om 'n bemarkbare produk op te neem en sal julle op hoogte hou soos dit aankom.
o Min mense weet dat ek in opdragwerk spesialiseer. Dit is nogal 'n unieke deel van wie ek is. Ek skryf en toonset liedjies op versoek, vir hoofsaaklik troues, maar ook huweliksherdenkings en verjaarsdae. Vir meer inligting click gerus op : Tuisblad.
Jaco, dankie dankie dankie vir jou groot moeite met my webtuiste! Ek spog oral daarmee. Jy weet mos hoe dit voel as jy na 'n song luister en vir jouself dink : "I could have said that – if I had the right words"? Dis hoe ek voel oor my site – "that's exactly like it would have looked, if I could…". Ek weet jy verstaan!
Ek het soveel om voor dankbaar te wees! Eerstens vir my hart se punt, my begin en my einde en behalwe vir Jesus, dié belangrikste man in my lewe: Dankie! Ek het nie woorde nie, (kan jy glo?!)… maar jy vertoon in elke enkele een van die skilderye in die BB-galery en is só deel van die storie soos ekself.
Vir elkeen wat hierdie brief hier op my webtuiste lees of per e-pos ontvang: Be Blessed! Mag ek ook vra dat jy my soms as jy onthou ook in jou gebed insluit en versoek dat jy my sal opdra in Sy Wil? Dankie!